polyglot-tagger/wikipedia-language-snippets-filtered huggingface dataset:
Baginaren Bakarrizketak antzezlanaren esperientzian oinarrituta, 1998an V-Day edo V-Eguna sortu zuen , emakumeen eta nesken aurkako indarkeria amaitzeko aktibisten mundu mailako mugimendu bat, hainbat ekimenetarako (hezkuntza, komunikazio-kanpainak, babeslekuak, indarkeriaren aurkako programak, arriskurik gabeko etxeak Kongon, Haitin, Kenyan, Hego Dakotan, Egipton eta Iraken, eta abar) dirua biltzeaz eta herritarren kontzientziazioaz arduratzen dena.
Izan ere, teoria lesbofeministaren arabera, sexuaren kategoria gizarte-eraikuntza bat da, ez aurrez zehazturiko kategoria natural edo biologiko bat, eta eraikuntza hori emakumeen eta gizonen arteko botere-harremanen ondorioz sortzen da; hau da, ez da sexuaren kategoria botere-harremana sorrarazten duena, ezpada alderantziz, botere-harremana da sexuen kategoriak zehazten dituena eta horien beharra daukana.
1995ean jarraitu zuen bere prestakuntza artistikoarekin marrazketa eta olio-pinturan Bilboko "Unzalu" estudioan; eta geroago, 1996an, baita ere olio eta akuarela Justo San Felices margolariaren estudioan Galdakaon; garai hartan hasi zen erakusketa kolektibotan parte hartzen erakusketa-aretotan eta arte-galeriatan.
Etxebarrin, Merkatari Elkarteak antolatutako denda-erakusleiho lehiaketetan kide izan da epaimahaietan, baita GetxoModa 28-31 lehiaketetan, Barnaval mozorro-lehiaketan eta enpresa eta ostalaritza-lokaletarako Bilboko La Ría del Ocio aldizkariak ihauterietan antolatzen duen lehiaketan ere.
Iarbas gatuliar erregeari (Jupiter Ammonen eta honek bortxatutako ninfa garamantear baten semea) maitasun-kontuaren zurrumurrua iritsi zitzaionean, Iarbasek bere aitari otoitz egin zion, Didori egotziz berarekin ezkontzea arbuiatzen zuen bitartean, Eneas jauntzat hartzen zuela bere herrialdean.
825eko dataren aldeko ebidentzia gehigarria, Menandroren deklarazioan dago, Josefok errepikaturik, Tiro gorteko erregistroetan, , Didoren ihesa 143 urte eta zortzi hilabete beranduago gertatu zela, Hiram Tirokoak Salomoni tenplua eraikitzeko laguntza bidali ondoren.
Nahiz eta David Rohl errebisionista historikoak Troiako gerraren amaierarako K.a. 864 eman, Eneasek 77 urte inguru izango zituen Didok Tirotik K.a. 825ean ihes egin zuenean, eta 88 Kartago eraikitzen hasi zenean , ez oso koherentea Virgiliok Eneidan irudikatutako Dido eta Eneasen arteko azpijoko erromantikoekin.
Didok, Tirotik ihes egin nahirik, Pigmalionaren jauregira aldatzeko nahia adierazi zuen, baina, ondoren, Pigmalionek, aldaketan laguntzeko bidali zituenei, Azerbasen urrezko poltsa guztiak, itxuraz, bere izpirituarentzako eskaintza bezala itsasora botatzeko agindu zien.
Gaztetan ezin eta 35 urterekin hasi zen soziologia ikasi zuen Deustuko Unibertsitatean 1970tik 1975era bitarte, eta geroago dantza tradizionalaren alde soziologikoak ere aztertu ditu: aldaketak gizartean eta dantzetan, emakumeen papera folkloreko dantzetan, dantza ikasketen eza, dantzaren herrikoitasuna, eta dantzaren osasuna.
George Steer-ek kontatzen du milizianoek erretretari ekin ziotela anabasaren erdian eta, apirilaren 25ean, ordurako artilleriak birrinduta zegoen herria Gezi Beltzak italiar hegazkinek gogor bonbardatu zutela, herrian sutea zabalduz: zazpi tona bonba baino gehiago jaurti zituzten.
1461ean, Ingalaterra Bi Arrosen Gerran sartua zen, eta Douglas Beltzen mandatari plantak eginda heldutako Ingalaterrako Eduardo IV.aren agente bat aliantza bat eskaintzera joan zitzaion Uharteetako jaunari Ardtonishko gaztelura, Jakue III.aren kontra altxa zedin eta Eskozia John MacDonald eta Douglas Beltzen artean banatzeko.
"Posgenero ideia pertsonak beren balioengatik epaitzean datza, eta, beraz, uste dute garrantzitsua dela, beren itxuragatik, adinagatik eta faktore horiengatik izan beharrean. Ezaugarri horiek guztiak alda daitezke. Izan ere, oso azkar eboluzionatzen dute. Itxura fisikoa eralda daiteke une batean kirurgia estetikoarekin. Nik intersexualitatea eta aniztasuna defendatzen ditut".
Oso ezaguna bihurtu zen Pugs proiektua lideratzeagatik, non Haskell eta Perl progamazio-lengoaietako komunitateak bildu ziren Perl 6 lengoaia berria inplementatzeko;ezaguna da software libreko zenbait proiektutako internazionalizazioan eta lokalizazioan kolaboratu zuelako, besteak beste, SVK, Request Tracker eta Slash.
ARCO-n, VALENCIA ART-en, ARTE SANTANDER-en eta DFOTO-n , ART COLOGNE-n eta KUNST KÖLN-en , KIAF-en , ArteBA-n eta BALELATINA-n ; gainera hainbat museo eta erakunde publiko eta pribatutan ere erakusketak izan ditu: Eusko Jaurlaritzako Metal Preziatuen Laborategian, Arte eta Historiako Durangoko Museoan, Artium-en, Nafarroako Museoan, Huescako Arte eta Natura Zentroan, Zarautzeko Photomuseum-en, Bilboko Arte Ederren Museoan, Cuencako Diputazioan, Albaceteko Udal Museoan… beste batzuen artean.
Amaren aldeko aitita-amamek gozotegi bat zeukaten bere etxe ondoan, oraindik ere Ayarza familiak gobernatzen duena; Nekane amak ere han lan egiten zuenez, haurtzaroaren zati handi bat gozotegiko sukaldean sartuta igaro zuen, ezarian-ezarian gozogintzaren nondik norakoak ikasten eta helduaroan bere lanaren inspirazio-iturri izan ziren usainak barneratzen.
Txomin aita, berriz, ingeniaria izan da ogibidez, baina artista bihotzez; estudio bat dauka etxean, eta Aran Goyoagak hantxe kokatzen du beti aita umetako oroitzapenetan, Euskal Herriko landa-paisaiak eta senideen eta ingurukoen erretratuak pintatzen; hortik datorkio, Goyoagak dioenez, artearekiko, argiarekiko, koloreekiko eta testurarekiko jaidura eta jakin-mina.
Orduz geroztik horretan dihardu, milaka jarraitzaile dituen bloga noiztenka elikatzen eta Instagram kontua egunero berritzen jarraitzeaz gain beste hainbat lan ere eginez: Instagram kontua etengabe berritu, ikus-entzunezko proiektuak, aldizkari-artikuluak, sukaldaritza-liburuen estilismoa eta fotografia, eta abar.
Hainbat komunikabideetan lan egin zuen (Avui, Cavall Fort, Tretzevents, Regió 7, El 9 Nou, Catalunya Ràdio, Ràdio Olot), berrogei bat liburu, novela eta ipuin idatzi zituen haurrentzat -batzu euskara, gaztelania, aranera, galiziera eta frantsesera itzuliak- eta, Janekin elkarlanean, Com es fa un còmic hedatze liburua.
1898ko martxoaren 19an Marsellako La Vedette aldizkarian argitaratu “Chronique aixoise” izeneko artikuluan, honako hau irakur daiteke: “Beraz, Frazerolle-en partiziotik La Marche à l'étoile eta L'Enfant prodigue txalotu ditugu bata bestearen atzetik eta biak ala biak bero; Laguarde andereñoa orkesta zuzendari inprobisatuaren organo xarmanta, mezzosoprano inprobisatuaren ahots leun eta sutsua ”.
L'Épreuve photographique argitalpen entzutetsuan, inpresio kalkografikoarekin, bi serietan argitaratua Plonek 1904an eta 1905ean, Roger Aubry-ren zuzendaritzapean, les œuvres de Céline Laguarde-ren Stella, Étude en brun, Pierrette lanak ikus zitezkeen piktorialismoko izen handienen lanen ondoan : Constant Puyo, Robert Demachy, Maurice Bucquet… Emakume bakarra argitalpen honen aurkibidean, "mugimenduko autoritate femenino bakartzat har daiteke".
Olatz González Abrisketa Gizarte Antropologiako irakaslea eta Euskal Herriko Unibertsitateko Doktoretza Eskolako Prestakuntzako zuzendariordea da. 2005ean “Pilota Vasca: un ritual, una estética” liburua argitaratu zuen, eta Nevadako Unibertsitateko Euskal Ikasketen Zentroak argitaratu zuen ingelesez 2012an.
Besteak beste, artikulu hauek ere idatzi ditu: “Cuerpos desplazados: Género, deporte, y protagonismo cultural en la plaza vasca/Gorputz desplazatuak: Generoa, kirola eta kultura-protagonismoa euskal plazan” , AIBR saria Iberoamerikar Ologiako artikulu onenari eta “La apertura ontológica de la antropología contemporánea/Antropologia garaikidearen irekiera ontologikoa” , Susana Carro-Ripaldarekin batera.
Inplikatuen eta estamentu eta elkarteen arteko desadostasunak konpontzeak eztabaida handia sortu zuen hitzarmen kolektibo bat sinatzean, haren edukiagatik, bereziki konpentsazio-zerrenda neurrigabe bat, eta ez argitaratzea Estatuko Aldizkari Ofizialean, hasiera batean baliorik gabe uzten baitzuen, eta gertaerek hainbat ondorio izan zituzten.
Azken soldadu britainiarrak ekainaren 3an abiatu ziren goizeko 10:50tan, Tennatek Ramsayri telegrafiatu zion esateko: «Operazio burutua. Dover-era itzuliz .» Hala ere, Churchillek frantziarrengandik itzuli nahi izan zuen, eta, beraz, Errege Itsas Armada ekainaren 4an itzuli zen, atzeguardiatik ahal bezainbeste soldadu frantses erreskatatzeko.
Dunkerqueko ateratzea, kode-izenez Dinamo Operazioa, baita Dunkerquerko Miraria ere deitua, Bigarren Mundu Gerran eta Frantziako guduaren barnean, 1940ko maiatzaren 26tik ekainaren 4ra Frantziako iparraldean dagoen Dunkerqueko hondartza eta portutik alemaniarren aurrerakada eta setioaren ondorioz jazotako soldadu aliatuen ateratzea izan zen.
James Gasciogne MI6ko agentea hilik agertu da, eta Lorraine Broughton MI6ko espioiari bere nagusiek agente hark nola edo hala Mendebaldera igaroarazi nahi zuen zerrenda topatzeko ardura eman diote, zerrenda horretan Ekialdeko Berlinen ezkutuan lan egiten duten agente guztien izenak baidaude.
1970eko hamarkadan, halaber, musika elektronikoak herri-musikan eragin nabarmena izaten hasi zela ikusi zen, sintetizadore polifonikoak, bateria elektronikoak, erritmo-kaxak eta disko-jogailuak sartuz, besteak beste, disco-musika, krautrocka, new wave, synth-pop, hip hop eta EDM generoak agertuz.
Talde horretako buru izatera iritsi zen, eta zeregin garrantzitsuak izan zituen lehiaketa nazionaletan; besteak beste, Zornoza azken denboraldian nabarmendu zen, hirugarren postua lortu baitzuen Ligako Txapelketan, hurrengo denboraldiko Txapeldunen Ligako sailkapen-txandarako.
Jokalari hauexek izan ziren munduko txapeldunak: finalean jokatu zuten Cata Coll, Ona Batlle, Irene Paredes, Laia Codina , Olga Carmona; Teresa Abelleira, Aitana Bonmati; Jenni Hermoso, Alba Redondo , Mariona Caldentey eta Salma Paralluelo; baita Rocío Gálvez, María Pérez Rabaza, Esther González, Athenea del Castillo, Eva Navarro, Enith Salón, Irene Guerrero, Misa Rodriguez eta Claudia Zornoza ere.
Hala ere, zelaiko baluarte gisa egindako urte onak bultzatuta, Real Madril Club de Fútbol taldearekin sinatu zuen —urtebete eskas iraun zuen, eta Ligako txapeldunordea izan zen estreinaldiaren denboraldia—, eta talde horrexekin lehiatu zen Europako txapelketa gorenean.
Ideia horrek bultzatuta, eta 40 mila dolarreko maileguarekin eta beste 40 mila senide eta lagunen maileguarekin, Royk lehen lentzeria denda ireki zuen Santanfod unibertsitatetik gertuko merkataritza zentro batean, eta bertako ikaslea zen 1977an, bezeroak saltzaileen begiradapean zeuden saltoki handiekiko bereizgarri batekin.
Raymondek Victoria 's Secret aukeratu zuen izen bezala Victoria erreginaren omenez eta bere lehen denda apaindu zuen victoriar gela bat berrinterpretatuz. Batzuek diote markaren izena emaztearena dela, baina hori ez da egia, Raymonden emazteak Gaye baitzuen izena. Elkarrekin 'Victoria' aukeratu zuten elkarte historiko bat eta Secret bat nabarmentzeko, bezeroei intimitatea jakinarazteko.
Horrez gain Euskal herriko FEAE lehendakaria izan zen , Gizarte Berrikuntzako Kontseiluko kide Innobasquen, OGE aldizkariaren zuzendaria , lehendakariordea CONVIVES aldizkarian eta formatzaile eta aholkularia hainbat ikastetxe eta prestakuntza-zentrotan eta irakasleen prestakuntzan.
Hango egoerak ezustean harrapatu zuen Tsvetaieva; izan ere, Stalinen Sobietar Batasunean, atzerrian bizi izandako guztiak susmagarriak ziren, baita Iraultzaren aurretik inteligentzian parte hartu zutenak ere, eta inguruko senide eta lagun asko atxilotuta eta ate guztiak itxita topatu zituen.
Horrela, bada, 1930eko hamarkadan prosa gehiago idatzi zuen; ez saiakerak zehazki, ezpada estilo narratibo berezko batekin idatzitako lanak, non elementu autobiografikoek bat egiten duten hausnarketa librearekin eta ideien asoziazioarekin, literaturaren ohiko prozeduren erabilera bikaina alde batera utzi gabe.
Abuztuaren 26an, Tsvetaievak eta Valentin Parnakh poetak Literatura Funts Sobietarrera jo zuten lan eske; Parnakh ate-zaindaritzarako onartu zuten, baina Tsvetaievari ukatu egin zioten Txistopolen bizitzeko baimen-eskaera; beraz, abuztuaren 28an Jelabugara itzuli behar izan zuen.
1922ko udaberrian, Moskuko goseteak erasanda, Tsvetaievak Sobietar Batasunetik alde egin zuen, eta familiarekin batera Europako zenbait hiritan bizi izan zen hamazazpi bat urtez, geroz eta pobrezia larriagoan: Berlinen lehenengo hilabeteetan, Txekoslovakian hiru urte luzez eta Parisen hamahiru urtez.
Kontsolamendu bila beste idazle batzuekiko gutun-trukera jo zuen berriro, eta, besteak beste, ondoko hauek izan zituen posta-lagun: Boris Pasternak, Rainer Maria Rilke, Anna Teskova poeta txekiarra, D. S. Mirski eta Aleksandr Bakhrakh kritikariak, eta Salomea Andronikova Georgiako printzesa emigratua, zeina Tsvetaievaren diru-iturri behinena bihurtu baitzen.
Ohar bat utzi zion semeari: “Barkatu, baina okerragoa litzateke horrela jarraitzea. Oso gaixo nago, jada ez dut neure burua ezagutzen. Biziki maite zaitut. Uler ezazu ezin dudala gehiago bizi. Esan aitari eta Aliari, berriz ikusten badituzu, azken uneraino maite izan ditudala, eta azaldu iezaiezu amarru batean harrapatuta geratu naizela”.
Efronek alde egin zuenean, poliziak Tsvetaieva galdekatu zuen, baina galderek erabat nahasarazi zuten, eta bere poesiaren frantseserako itzulpenak irakurtzen amaitu zuen; poliziek ondorioztatu zuten Tsvetaievak burua galdua zuela eta ez zekiela ezer erailketaz.
Berlinen, adibidez, Errusian idatziak zituen Banantzea, Blok-i idatzitako poemak, Psiqué, Ofizioa eta Tsar-devitsa argitaratu zituen; poesiaren parte handi bat Moskun ere argitaratu zen, eta bere izena poetarik ezagunenen artean finkatzea lortu zuen.
2016an, Kutxa Kultur Tabakaleran sartuta, programa hau handiagotu egin da ekintza berriekin eta gune berezi bat gehitu du, lurraldean gorabidean dauden musika taldeei lanbide-hazkunde eta garapenean laguntzeko; beren lana egin dezaten lekua eskaintzeko; baita baliabideak ere jarduteko, promozionatzeko, diskoak argitaratzeko eta lanbide-aholkularitza jasotzeko.
Gauguinek Noa Noa testuan eszena hitz hauekin deskribatu zuen: "Itsasertzean, nahiz eta sargoria, bi ahizpa bainatu berriak dira, estiratzen ari dira deskantsatzen ari diren animaliatxoen jarrera atseginez, eta atzoko, biharko maitasunez hitz egiten dute. Borroka bat: oroimen bat".
Ondoren, Bartzelona eta Cambrilseko sarraskia egin zuten terroristak antolatutako zelula jihadista bateko kideak zirela jakin zen, eta jatorriz atentatua bonba-furgonetak erabiliz gauzatzea asmoa zutela; hala ere, Tarragonako Alcanar herrian izandako leherketak planak aldatzera behartu zituen, izan ere, bertan lehergailuak zituzten, antza haiekin bi edo hiru bonba-furgoneta betez, tamaina handiko atentatua gauzatzea xede zuten.
Abuztuaren 17an, arratsaldeko 17:00ak aldera, Bartzelona hirian, La Rambla pasealekuan furgoneta zuri bat oinezkoen eremuan sartu eta bertatik zebiltzan ibiltariak harrapatzen joan zen, bere 500 metro inguruko ibilbide hilgarrian zehar, nahitan eta ahal bezainbeste oinezko hiltzeko sigi-saga eginez.
Royal Tenenbaum aita, urdaileko minbizi larri bat zuelako papera eginez 17 urtez ikusi gabe utzi zuen bere familia disfuntzinalera itzuli da, sei asteko bizialdia besterik ez zaiola gelditzen argudiatuz, eta bere hiru seme-alabekin eta emaztearekin harremana berreskuratzeko asmoz, emaztea beste gizon batekin berriz ezkontzekotan baita.
Jaio zenean Audrey Geraldine Lorde izena jarri zioten; baina, artean ume zela, lehenengo izenaren 'y' letra kentzea erabaki zuen, lehen izena eta abizena ondoz ondoan jarrita sortzen zen azken letren arteko simetria artistikoa laket zuelako, "Zami: A New Spelling of My Name" liburuan azaltzen duenez.
mendearen hasierako lan gotiko berantiarra da, Grajalgo jaunak , Hernando de Vegak (Gaztelako komendadore nagusia, Ordena Militarren Kontseiluko presidentea eta Indietako Kontseiluko Kontseilaria, bere semea, Juan, Gaztelako Kontseiluaren lehendakaria eta Grajalgo lehen kondea izango zena), enkargatua.
Goardia Gorria uztailean klandestinitatera joan bazen ere, abuztuan berriz itzuli zen: Petrogradeko Guardia Gorriak paper handia izan zuen Korniloven Estatu-kolpea garaitzen: Behin-Behineko Gobernuak armak eman behar izan zizkien (eurak izan baitziren Estatu-kolpeari aurre egitera atera ziren lehenak) eta gerora arma horiek itzultzeari uko egin zioten.
“Goardia gorria” izena, antza denez, lehen aldiz Vladimir Bontx-Bruievitx boltxebikeak bota zuen, eta 1917ko martxoaren 26an Alderdi Boltxebikeak “Behin-behineko Gobernuari buruz” deitutako adierazpenean erabiltzeak, izen honi ospe handia eman zion.
Sobietak 1917ko otsail-martxoan Petrogradeko Sobietak “Polizia herriak aukeratutako milizia batez ordeztea” Behin-Behineko Gobernua osatzeko baldintza bezala jarri bazuen ere, azkenean milizia hori Udal-milizietan, eta ez langile milizietan oinarritzea onartu zuen.
Bestalde, egia bazen ere boltxebikeek eragin handia zutela Guardia Gorri ezberdinengan, eta hiri ezberdinetan Guardia Gorriak sortzea bultzatu zutela; kideak ez ziren soilik boltxebikeak, eta Goardia Gorri ezberdinek ez zuten Alderdiarekiko lotura formal organikorik.
Horrez gain, Umeen eta Nerabeen Eskubideak Babesteko Legea, Bazterkeria Prebenitu eta Ezabatzeko Lege Federala, Pertsonen salerosketa Prebenitu eta Zigortzeko Legea eta Emakumeen eta Gizonen Berdintasunerako Lege Orokorra ere sustatu ditu.
Pello Apezetxea Zubiri (Goizueta, Nafarroa Garaia, 1932ko ekainaren 2a - Etxalar, Nafarroa Garaia, 2022ko martxoaren 17a) euskal apaiza, etnografoa, etnologoa, kultura ekintzailea, idazlea eta ohorezko euskaltzaina da.
Mambo hitzak, beste afro-amerikar jatorriko musika izen batzuek bezala (conga, milonga, bomba, tumba, sanba, semba, bamba, bamboula, tambo, tango, cumbé, cumbia eta candombe) Afrikar jatorria adierazten du, batez ere Kongoko Niger-Kongo hizkuntzetan ohikoa den mb, ng eta nd soinu konbinazioa dela eta.
Antonio Arcañok adierazi zuenez, mamboak honako hau jasotzen zuen: «Mamboa montuno sinkopatu mota bat da, kubatar herriaren xarma, informalitatea eta hitz jarioa duena. Piano-jotzaileak mamboa erasotzen du, flautak hartzen du eta inprobisatzen du, biolinak akorde erritmikoak egiten ditu geldialdi bikoitzekin, baxuak tumbao bat sartzen du, timbaleroak behiaren zintzarria jotzen du, güiroak maraka baten erritmoa jotzen du, tumba beharrezkoa da, tumbao horren baxua ziurtatzen duelako, eta tinbalak indartzen duelako.»
Besteak beste, pertsonala dena politikoa ere badela esaten zuen, eta uko egiten zion patriarkatua eta genero-rolak giza naturaren ondorio direla onartzeari; bere aburuz, patriarkatuaren jatorria historikoa eta kulturala da, ez besterik, eta ez dago desberdintasun mental ez emozionalik emakumeen eta gizonen artean.
Horrela mintzatzen zen gai horren inguruan: "Maitasuna emakumeen opioa da, masena erlijioa den bezala. Gu maitatzera dedikatu garen bitartean, gizonak gobernatzen aritu dira. Akaso maitasuna, bere horretan, ez da txarra izango, baina bai andreak limurtzeko eta menpeko egiteko erabili denean. Gizaki askeen artean beste gauza bat da".
Antropologiako irakasle gisa lan egin zuen Unibertsitate Konplutentseari atxikitako Villanueva Unibertsitate Zentroan, Juan Pablo II Institutuan eta Errioxako Nazioarteko Unibertsitatean, Espainiako unibertsitateekin – Complutense, Navarra, Literarioa- eta Amerikar –Katolikoa eta Andeak Txilen, Piura Perun, La Sabana Kolonbian–irakaskuntzan eta ikerkuntzan.
Hoteleko bezeroen artean pertsona famatu asko izan ziren, hala nola Hunberto II.a Italiakoa, Fabiola Belgikakoa, Pétain mariskala, Eugenio D'Ors i Rovira, Marlene Dietrich, Ignacio Zuloaga, Ramón Serrano Suñer, Albako dukeak edo Jacqueline Kennedy.
Maiatzean hasi ziren negoziazio horiek ; hala ere, hasieran bi oztopo zeuden: lehenik Mezhraionkaren buru Lev Trotskik mesfidantza ziola bere burua “boltxebike” deitzeari, eta beraz bere taldea Alderdi Boltxebikean sartzeari, maiatzean esan zuen bezala (“Boltxebikeak boltxebike izateari uzten ari dira, eta nik ezin diot nire buruari boltxebike deitu. Alderdi berria ezin izango da boltxebikea izan”); gehiegizko eskaera bi alderdien pisu oso ezberdina kontutan harturik.
Bestetik, boltxebikeen asmoa ez zen soilik Mezhraionkarekin bat egitea, baizik eta mentxebikeen ezker adarrarekin (“Mentxebike internazionalistekin”, guda jarraitzearen kontra eta alderdi sozialistek osatutako Gobernu sobietar baten alde zeudenekin) ere bat egin nahi zuten, Martov eta Sukhanoven ildoa erakarriz.
Oraindik Stalinek, 1917ko uztaileko Petrogradeko Antolakunde Boltxebikearen II Konferentzian “elementu batzuekin, eseristen artean ezkertiarrenekin eta mentxebikeen artean Martoven aldekoekin, fronte bakar iraultzaile bat osatzeko asmotan gaude” esan zuen.
Bi “iturrietatik” zetozen halako militante berriak: alde batetik, 1909an boltxebikeengandik urrundutako Aleksandr Bogdanoven fakziotik , eta bestetik erbestean zeuden ezker adarreko mentxebikeengandik, euren alderdiak gudaren kontra zuen posizio epelaz gogaiturik Parisen Naxe Slovo aldizkaria zurtu zutenengandik.
Pixkanaka, batez ere 1917ko apirilaren ostean, bai Behin-Behineko Gobernuak gudaren alde egiten jarraituko zuela argi zegoenean, eta bai boltxebikeak Gobernu burgesaren kontrako eta boterea bakarrik sobietetan oinarritzearen aldeko alderdi bakar bezala ageri izan zirenean, Mezhraionka boltxebikeekin bat egitearen aldekoa izan zen.
Ekaineko manifestazioak deitzearen eta antolatzearen inguruan Mezhraionkak ez zuen paperik jokatu, baina manifestazio hauen inguruan sortutako giroak fakzio hau boltxebikeengana berriz hurbildu zuten (historiagile batzuen arabera, Trotskik ekaineko 18ko manifestazioaren ostean erabaki zuen bere mesfidantza albo batera uztea).
Alderdiaren alde eskuindarra Behin-behineko Gobernuan eta honen politika jarraitzearen aldekoa zenez, bi korronteak geroz eta aldenduago agertu ziren; are gehiago, alderdi politikoaren eskuin adarrak Sobieten “gehiegizko eskaeren” aurkako zein boltxebikeen aurkako jarrera gogortu egin zuen, Behin-Behineko “koalizio”-Gobernuarekin are gehiago identifikatuz (adibidez, uztaileko egunen osteko errepresioa hein handi batean zuzendu zuten).
1917eko Errusiako Behin-behineko Gobernuak ministro eserista bat izan zuen, Aleksandr Kerenski, baina alderdia ez zen buru-belarri sartu Gobernuan apirila arte , beraz, burgesiaren politikarekin konpromiso bat egin zuen, honen programa (Lehen Mundu Gerran jarraitzea, alderdiak aldarrikatutako erreforma sakonak atzeratzea) bere eginez.
Infanteria astunak falange trinkoan borroka egiten zuen, haien armamentua honako hau izanik: jaurtitzeko lantzak, gorputz-luzerako ezkutuak eta ezpata laburrak baina oso oldarkorrak Campanian eta Sardinian infanteria sikuloak eta Galiakoak borroka egiten zuten haien armekin, baina askotan Kartagok hornitzen zituen.
Solista moduan jo izan du Radio Television Española Orkestra Sinfonikoarekin, Moskuko Solistekin, Estoniako Orkestra Nazionalarekin, New Russia Estatuko Orkestra Sinfonikoarekin, Gaztela eta Leongo Orkestra Sinfonikoarekin, Andorrako Orkestra Nazionalarekin eta Libanoko Orkestra Filarmonikoarekin; Salvador Brotons, Andres Mustonen eta Michel Plasson-en zuzendaritzapean besteak beste​.
Eladio Zilbeti Azparren (Iruñea, 1898ko abenduaren 4a - Etxauri, 1937ko urtarrilaren 16a) nafar politikari eta kirolaria izan zen, EAE-ANV alderdi abertzaleko kide eta sustatzailea eta, 1920an, Osasuna futbol klubaren sortzaileetakoa.
Bere bidaian, bere garaikidea zen Marco Polok baino distantzia handiagoa bete zuen, orotara, Afrikako mendebalde, erdialde eta iparraldea, Europako hegoalde eta ekialdearen zati bat, Ekialde Ertaina, India, Asia erdialdea, Asiako hego-ekialdea eta Txina zeharkatuz.
Bagdaden Abu Saíd Bahador Jan gaztea ezagutu zuen, "Bi Irak-en erregea" eta Iljanerri Bateratuko azken gobernaria, honen heriotzak eta bere erresumaren ondorengo zatiketak Ibn Battuta bere kontakizunean jaso zituen, zenbait hamarkada beranduago idatzi arren.
Askotan, Errusiar Iraultzari buruzko historian, “anarkista” bezala identifikatzen dituzte; euren praxiak eta sozialismoa “komuna askeen federazio” bezala ikusteak, hauengandik gertu ezartzen zituzten, baina bestetik maximalistek ez zituzten “Estatu” edota “alderdi” kontzeptuak ukatzen; finean, euren ikuskerak Tkatxenvengandik Bakuninengandik baino hurbilago zeuden.